section_heading: Obitelj
paragraph_text: John je bio sin Catherine Seton i Alana Stewarta od Darnleya, izravnoga potomka Alexandera Stewarta, 4. visokog stjuarda Škotske. Njegova baka po ocu bila je kći i subaštinica Donnchadha, grofa od Lennoxa. Po majci bio je potomak Thomasa Randolpha, 1. grofa od Moraya, nećaka škotskog kralja Roberta I. Preko sina Matthewa, John je predak Henryja Stuarta, lorda Darnleya, muža škotske kraljice Marije, i oca Jakova I., engleskoga i škotskog kralja. Njegovi su potomci svi kasniji engleski i britanski vladari, kao i druge vladarske obitelji europskih monarhija.